ສິດສະເຫນີຂໍ້ສະເຫນີ ຄຳຕິຕຽນແລະສິດຄວາມເຫັນຂອງຜູ່ແທນສະພາປະຊາຊົນ ຫມາຍເຖິງຜູ່ແທນສະພາປະຊາຊົນມີສິດສະເຫນີ ຂໍ້ສະເຫນີ ຄຳຕິຕຽນແລະຄວາມເຫັນຕໍ່ວຽກງານທຸກດ້ານຂອງສະພາຜູ່ແທນປະຊາຊົນຂັ້ນຂອງຕົນແລະຄະນະປະຈຳສະພາຕາມກົດຫມາຍ,ອົງການທີ່ກ່ຽວຂ້ອງຕ້ອງນຳໄປຄົ້ນຄວ້າແກ້ໄຂແລະຮັບໃຫ້ຄຳຕອບ,ຜູ່ແທນສະພາປະຊາຊົນມີສິດສະເຫນີຂໍ້ສະເຫນີ ຄຳຕິຕຽນແລະຄວາມເຫັນຕໍ່ວຽກງານທຸກດ້ານຂອງສະພາຜູ່ແທນປະຊາຊົນຂັ້ນຂອງຕົນໃນໄລຍະໄຂກອງປະຊຸມສະພາຜູ່ແທນປະຊາຊົນ.ໃນໄລຍະປິດປະຊຸມສະພາ, ຜູ່ແທນສະພາມີສິດສະເຫນີຂໍ້ສະເຫນີ ຄຳຕິຕຽນແລະຄວາມເຫັນກ່ຽວກັບວຽກງານທຸກດ້ານ ຕໍ່ຄະນະປະຈຳສະພາປະຊາຊົນຂັ້ນດຽວກັນ, ໃນຍາມປົກກະຕິ,ຂໍ້ສະເຫນີຂອງຜູ່ແທນສະພາປະຊາຊົນຂັ້ນຕາແສງ ແລະເມືອງນ້ອຍແມ່ນໃຫ້ປະທານຫຼື ຮອງປະທານສະພາຂັ້ນຕາແສງແລະເມືອງນ້ອຍສ່ອງແສງແລະສົ່ງຕໍ່ໃຫ້ອົງການປົກຄອງປະຊາຊົນຂັ້ນດຽວກັນ.
ຍົກສິດກະທູ້ຖາມຂອງຜູ່ແທນສະພາປະຊາຊົນແມ່ນຫຍັງ?
ເມື່ອຜູ່ແທນສະພາປະຊາຊົນບໍ່ພໍໃຈທີ່ສຸດຕໍ່ວຽກງານຂອງອົງການລັດເຊັ່ນ:ອົງການບໍລິຫານ ອົງການຕັດສິນ ອົງການໄອຍະການເປັນຕົ້ນຫຼືປະກົດເຫັນອົງການເຫຼົ່ານີ້ ລະເຫຼິງຫນ້າທີ່ ແລະໄດ້ສ້າງຄວາມເສຍຫາຍຢ່າງຫນັກຫນ່ວງໃຫ້ແກ່ລັດແລະສັງຄົມ,ຜູ່ແທນສະພາປະຊາຊົນມີສິດຍົກກະທູ້ຖາມຕໍ່ພະແນກທີ່ກ່ຽວຂ້ອງຕາມກົດຫມາຍໃນກອງປະຊຸມສະພາປະຊາຊົນ,ການຍົກກະທູ້ຖາມແມ່ນສິດສຳຄັນລາຍຫນຶ່ງຂອງຜູ່ແທນສະພາປະຊາຊົນ,ມັນສາມາດເສີມຂະຍາຍບົດບາດຕິດຕາມກວກາທີ່ສຳຄັນ,ແລະເຂັ້ມງວດກວ່າການສອບຖາມຫຼາຍ,ຖ້າຜູ່ແທນສະພາປະຊາຊົນບໍ່ພໍໃຈຕໍ່ຄຳຕອບຂອງພະແນກທີ່ກ່ຽວຂ້ອງຍັງມີສິດຍົກກະທູ້ຖາມຕາມກົດຫມາຍອີກເທື່ອຫນຶ່ງ,ຖ້າຍັງບໍ່ພໍໃຈຕໍ່ຄຳຕອບກະທູ້ຖາມຫຼາຍເທື່ອ,ອາດຈະຍັງເຖິງຂັ້ນສະເຫນີຍັດຕິປົດຕຳແຫນ່ງກໍເປັນໄດ້ສະພາບແນວນີ້ເຄີຍເກີດຂຶ້ນຢູ່ໃນກອງປະຊຸມສະພາປະຊາຊົນຂອງບາງແຂວງ
ສິດລົງຄະແນນສຽງຂອງຜູ່ແທນສະພາປະຊາຊົນແມ່ນຫຍັງ?
ການລົງຄະແນນສຽງກໍຄື:ການສະແດງທ່າທີສຸດທ້າຍຕໍ່ຍັດຕິ ຫຼືບົດລາຍງານທີ່ໄດ້ຈັດເຂົ້າໃນວາລະປະຊຸມຫລັງຈາກໄດ້ສຳຫຼວດພິຈາລະນາດ້ວຍຮູບການປ່ອນບັດຫຼືກົດເຄື່ອງລົງມະຕິ,ແມ່ນເຫັນດີຫຼືວ່າຄັດຄ້ານ ຫຼືສະຫຼະສິດ.ສິດລົງຄະແນນສຽງໂຮມສຸນສະແດງໃຫ້ເຫັນທ່າທີຂອງຜູ່ແທນຕໍ່ບັນຫາຫນຶ່ງ ເຫດການຫນຶ່ງ ສະພາບການຫນຶ່ງ ວິທີໃດຫນຶ່ງ ການແຕ່ງຕັ້ງຫຼືປົດຕຳແຫນ່ງເທື່ອຫນຶ່ງ ຍັດຕິ ສະບັບຫນຶ່ງຫຼືວ່າຮ່າງກົດຫມາຍສະບັບຫນຶ່ງ,ມີຈຸດພິເສດທີ່ຈະແຈ້ງແລະຄັກແນ່ທີ່ສຸດ,ຈະມະລຸ້ມມະລ້ວຍບໍ່ໄດ້,ນີ້ກໍແມ່ນບາດກ້າວສຸດທ້າຍທີ່ອົງການອຳນາດຈະປະກອບເປັນຂໍ້ຕົກລົງແລະມະຕິໄດ້ຫຼືບໍ່,ຜູ່ແທນສະພາປະຊາຊົນໃຊ້ສິດລົງມະຕິແມ່ນການສະແດງຢ່າງໂຮມສູນທີ່ສຸດທີ່ຜູ່ແທນສະພາປະຊາຊົນຕາງຫນ້າຜົນປະໂຫຍດແລະ ຄວາມປາຖະຫນາຂອງປະຊາຊົນ,ເຂົ້າຮ່ວມການໃຊ້ອຳນາດລັດ.